**Kodolányi János Közösségi Ház és Könyvtár beszámolója (2020)**

**Könyvtár**

A könyvtár 2020. június 8-án nyitotta meg először kapuit, vagyis inkább ablakait, mert a rendkívüli járványhelyzet miatt az első beiratkozókat a Közösségi Ház kistermének ablakában volt lehetőségünk regisztrálni.

A nyitást megelőző időszakban a könyvtáros a település által felajánlott könyveket válogatta ki, amit dobozokban, és zsákokban tároltak. (A könyvek egy része bekerült az állományba: 200 db, és további 200 db feldolgozásra vár. A fel nem használt dokumentumokat rászoruló településeknek ajándékoztuk, a legrosszabb állapotban lévő könyveket pedig elszállította a Könyvmentő szervezet.)

Önkormányzati támogatással (még 2019-ben) beszerzésre kerültek a könyvtár nyitásához szükséges eszközök:

- laptop, blokknyomtató, vonalkód-olvasó, Szikla integrált könyvtári rendszer + online katalógus

A könyvtáros emellett a Közösségi Ház munkálataiban is folyamatosan részt vett, részt vesz.

**2020. június 8.-2020. december 31. közötti adatok (6 hónap):**

**Beiratkozók:**

**Összesen: 161 (átlagban napi 2 beiratkozó)**

14 alatti: 81

14-17 éves: 3

18-29 éves: 2

30-54 éves: 59

55-65 éves: 7

65 feletti: 10

Kölcsönzött dokumentumok száma: **1990 (db könyv)**

Ebből 14 éven aluli: **1107 (db könyv)**

Előjegyzett dokumentumok száma: **100 db könyv [65 fő]**

Lefoglalt könyvek száma: **79 db könyv**

Könyvtárközi kölcsönzés: **22 fő (31 db könyv)**

Kölcsönzött folyóiratok száma: **78 db**

**Összes feldolgozott, kölcsönözhető könyv: (1070 db könyv)**

1. KSZR - szentendrei beszerzés: 184 db (406.143 Ft)
2. Telki Bookline: 338 db (1.048.867 Ft)
3. Telki Önkormányzat/magánvásárlás: 305 db (168.000 Ft)
4. Felajánlott (eddig feldolgozott) ajándékkönyv: 243 db

**Összesen: (1070) db**

* Felnőtt könyvek összesen: 333
* Gyermekkönyvek: összesen: 544
* KSZR (szentendrei) könyvek 184 db

**Telki könyvtári beszerzés 2020-ban:**

* Papírszínház

**Szentendrei eszközbeszerzés:**

* Mobil hangfal
* Vetítővászon, projektor
* Fényképezőgép
* Társasjátékok
* Gyerekasztal, két székkel
* Babzsákfotel
* 3 óra
* 1 db fogas
* könyvtárkocsi

**Könyvtári rendezvények:**

* nyári táboros csoport fogadása (augusztus) (30 fő)
* 2 db könyvtári óra. 3. osztály (szeptember) (2x30 fő)
* 2020. október 17-én, mesés hétpróba, szombati családi program (50 fő)
* őszi kézműves foglalkozás (október) (50 fő)

Napi átlagban 10 fő jelent meg a könyvtárban (960 fő)

**Összesen: 1150 fő**

A könyvtár első éve, a viszontagságos járványhelyzet ellenére is sikeresnek mondható. 6 hónapból 3 és fél hónapot volt ténylegesen nyitva. A többi időben ablakon keresztül történt a kölcsönzés. Mégis **napi 10 fő átlagban 20 könyvet kikölcsönzött.**



A kölcsönzésekből: 86.890 Ft összeg folyt be. De az olvasáshoz, kultúrához való igényt nehéz pénzben, és adatokban megadni. A beiratkozott olvasóktól nagyon sok pozitív visszajelzést kaptunk, hogy van igény a könyvekre, és nagyon örülnek, hogy megnyílt a könyvtár. Budajenőről, Pátyról, Budakesziről és Budapestről is érkeztek beiratkozók.

A helyi lakossággal és oktatási intézményekkel folyamatosan tartjuk a kapcsolatot: online térben, falusi sétákkal, ablaküzenetekkel, farsangi programmal és azzal a reménnyel, hogy hamarosan újra személyesen is találkozhatunk.

**Fucskár Erika**

**könyvtáros**

1. **Visszajelzések**



1. **Felajánlott könyvek válogatása**



1. **Jótékony célra elküldött könyvek**



1. **Első beiratkozók, első kölcsönzési nap**



1. **Nyári táboros csapat látogatása**



1. **3. a osztály könyvtári látogatása**



1. **3.b. osztály könyvtári látogatása**

****

1. **Vannak, akik ki sem bírják hazáig, már az udvaron is olvasni szeretnének** 😊



1. **Kölcsönzésre váró, előkészített könyvek (második hullám idején)**

